



**Τα επιρρήματα**





**ΕΠΙΡΡΗΜΑΤΑ →** Είναι **άκλιτες λέξεις** που **συνοδεύουν τα ρήματα** και τα προσδιορίζουν δίνοντάς μας πληροφορίες για τον **τόπο**, τον **χρόνο**, τον **τρόπο**, την **ποσότητα**. Τα επιρρήματα, επίσης, συνδέουν προτάσεις (χωρίς να είναι σύνδεσμοι).

Πρόσεξε τα παρακάτω παραδείγματα:

* **Πού** έβαλες το βιβλίο; Το έβαλα **επάνω** στο τραπέζι.
* **Πότε** θα έρθεις; Θα έρθω **αργά**. **Νωρίς** ήρθες.
* **Πώς** είσαι; Είμαι **καλά**.
* **Πόσο** μ' αγαπάς; Σ' αγαπώ **πολύ**.
* Είσαι σίγουρη ότι θα έρθεις; **Ναι**, είμαι σίγουρη / **Ίσως**, δεν ξέρω / **Όχι**, δεν είμαι σίγουρη.

Οι υπογραμμισμένες λέξεις στα παραπάνω παραδείγματα είναι επιρρήματα, δηλαδή άκλιτες λέξεις που συνοδεύουν ένα ρήμα, το προσδιορίζουν και φανερώνουν:

**α) τόπο** (πού, **επάνω**),

**β) χρόνο** (πότε, **αργά**, **νωρίς**), **γ) τρόπο** (πώς, **καλά**),

**δ) ποσό** (πόσο, **πολύ**)

**ε) βεβαίωση** (**ναι**), **δισταγμό** (**ίσως**), **άρνηση** (**όχι**).

**βεβαιωτικά ή διστακτικά ή αρνητικά. Βεβαιωτικά** ναι, μάλιστα, βέβαια,

βεβαιότατα, αλήθεια (αληθινά), σωστά,

**Διστακτικά** ίσως, τάχα, (τάχατε), άραγε, δήθεν, πιθανό(ν)

**Αρνητικά:** όχι, δε(ν), μη(ν), όχι βέβαια

**Τροπικά επιρρήματα: Πώς;**

όπως, έτσι, αλλιώς, κάπως, καθόλου, οπωσδήποτε, μόνο, μαζί κ.ά.

**Ποσοτικά επιρρήματα: Πόσο;**

πόσο, όσο, τόσο, οσοδήποτε, κάμποσο, κάπως, περισσότερο, πολύ, ελάχιστα, λίγο, τουλάχιστον, εξίσου, σχεδόν, λιγότερο, πάνω κάτω, καθόλου κ.ά.

**Χρονικά επιρρήματα: Πότε;**

πότε, τώρα, τότε, πριν, μετά, σήμερα, αύριο, χτες, μεθαύριο, πέρ[υ]σι, φέτος, απόψε, αργά, νωρίς, οποτεδήποτε, όποτε, άλλοτε, κάποτε, ύστερα, έπειτα, επιτέλους, κιόλας, αμέσως, σπάνια, συχνά, τακτικά, πότε πότε κ.ά

**Τοπικά επιρρήματα: Πού;**

πού, εδώ, εκεί, πέρα, μακριά, κοντά, σιμά, δίπλα, μέσα, πάνω, κάτω, απέναντι, παντού, κάπου, πουθενά, ψηλά, χαμηλά, δεξιά, αριστερά, πλάι, γύρω, έξω, μεταξύ, αναμεταξύ, μπροστά, μπρος, πίσω, βόρεια, νότια, ανατολικά, δυτικά, χάμω κ.ά.



**Οι ομάδες των επιρρημάτων**

***Ασκήσεις στα επιρρήματα***

1. ***Συμπλήρωσε δίπλα σε κάθε επίθετο το επίρρημα που παράγεται, όπως στο παράδειγμα.***

ειλικρινής —> ειλικρινώς δυστυχής —> ασφαλής —> πολυτελής —> συνεχής —> εμφανής —> ευτυχής —> διαρκής —> συνεχής —> ακριβής —> επιτυχής —> εμφανής —> παταγώδης —> στοιχειώδης —>

1. ***Γράψε το αντίθετο για καθένα από τα παρακάτω επιρρήματα:***

|  |  |
| --- | --- |
| ευτυχώς |  |
| ωραία |  |
| μέσα |  |
| επιτυχώς |  |
| πουθενά |  |
| μαζί |  |
| αριστερά |  |
| προσεκτικά |  |

1. ***Βρες τα επιρρήματα του κειμένου και τοποθέτησέ τα στην κατάλληλη στήλη του πίνακα που ακολουθεί:***

Υπήρχε μια καλύβα χαμηλά στον κάμπο, δίπλα από τα χωράφια που πέρασε, κι εκεί βρήκε καταφύγιο αργά τη νύχτα. Μπροστά στην πόρτα έστεκαν άκαμπτα τρεις μουριές, που εξαιτίας τους σκοτείνιαζε εντελώς η καλύβα εσωτερικά. Το μουγκρητό του ανέμου ακουγόταν μακριά, άγρια. Φυσούσε μέσα στα φυλλώματα κι έμοιαζε με απαίσιο θρήνο. Κοίταξε δεξιά κι αριστερά, αν τον έβλεπε κανείς, και προχώρησε με προφύλαξη στην καλύβα. Ανάμεσα στις σκιές που έπεφταν κάτω, παντού σε όλο το χώρο, ξεχώρισε κάτι που έμοιαζε με κρεβάτι. Ξάπλωσε πολύ κοντά στον τοίχο, αλλά ένα όραμα εμφανίστηκε μπροστά στα μάτια του. Μέσα στο σκοτάδι, σχεδόν απέναντι του, είδε εκείνα τα διάπλατα ανοιγμένα μάτια, να τον κοιτούν γυαλιστερά, ακίνητα και παγωμένα.

|  |  |  |
| --- | --- | --- |
| Τοπικά | Χρονικά | Τροπικά |
|  |  |  |
|  |  |  |
|  |  |  |